****

**Tilbakemeldingsskjema**

**Ekstern høring - utkast til Veileder for samarbeidsavtaler mellom kommuner og helseforetak**

Saksnummer: 22/54807-1

**Tilbakemelding:**

* Vær vennlig å gi tilbakemelding på vedlagte skjema
* Frist: 31.mars 2023
* Vennligst send skjemaet på e-post postmottak@helsedir.no med vår referanse «2254807-1 – Ekstern høring – Veileder for samarbeidsavtaler mellom kommuner og helseforetak».

**Skjemaet brukes til:**

* Kommentarer knyttet til bestemte områder (kapitler og anbefalinger)
* Generelle kommentarer

**Høringsinstans:**

|  |  |
| --- | --- |
| *Navn:* | ***Siw Bratli*** |
| *Organisasjon:* | ***Nasjonal Kompetansetjeneste for læring og mestring innen helse (NK LMH)*** |

| **Innhold i retningslinjen:** | **Høringsinstans sine kommentarer:** |
| --- | --- |
| **Generelle kommentarer** | Det er positivt at veilederen er tydelig på viktigheten av medvirkning og bred forankring i fag- og brukermiljøer, på tvers av ulike nivåer. NK LMH ser også svært positivt på at retningslinjer for samarbeid om lærings- og mestringstilbud eksplisitt omtales. Vi vil imidlertid understreke behovet for mer konkrete føringer for implementering i praksis da veilederen er svært overordnet. |
| **Kapittel 1** **Inngåelse og organisering av samarbeidsavtaler** |  |
| *§ 6-1 Plikt til å inngå samarbeidsavtale* | Når det gjelder forankring på ulike nivåer, kan det med fordel tydeliggjøres at samarbeidsavtalen skal beskrive hvordan dette skal gjennomføres.Mht. helsefellesskap og etablering av felles sekretariat, er det behov for å tydeliggjøre hva det innebærer *å følge opp samarbeidsavtalene?* Betyr dette for eksempel at de er implementert i praksis? |
| *§ 6-3 Frist for inngåelse av avtale*  |  |
| *§ 6-4 Innsending av avtaler til Helsedirektoratet* |  |
| *§ 6-5 Endring og oppsigelse av avtaler* |  |
| *§ 6-6 Samarbeid mellom kommuner* |  |
| **Kapittel 2 Innhold i samarbeidsavtalen** | Bra og viktig at lærings- og mestringsvirksomhet er inkludert. Vi ser imidlertid behov for at avtalen beskriver samarbeid om lærings- og mestringstiltak generelt, og ikke kun avgrenset til habilitering, rehabilitering og de som har behov for koordinerte tjenester. |
| *§ 6-2 Krav til avtalens innhold* | Jf. overordnet kommentar til kapittelet, her etterlyses samhandling om oppgave- og ansvarsfordeling ifm. [lærings- og mestringsvirksomhet](https://mestring.no/laerings-og-mestringsaktivitet/) mer overordnet og generelt (informasjonsformidling, undervisning og veiledning). Slik det står nå synes lærings- og mestringstilbud å være avgrenset til habilitering og rehabilitering og de som har behov for koordinerte tjenester. Det er viktig å få frem bredden i lærings- og mestringstilbud og at disse tilbudene er aktuelle i alt fra forebygging og helsefremming til rehabilitering og palliativ omsorg.  |
| *Pkt.1. Enighet om ansvar for oppgaver og aktuelle tiltak* |  |
| *Pkt. 2 Koordinerte tjenester* | Mht. de som har behov for *koordinerte tjenester;* innebærer det all innleggelse og utskriving? (Jf. kommentar §6-2) |
| *Pkt. 3 Innleggelse i sykehus* | Her etterlyser vi tiltak knyttet til behov for informasjonsformidling, både til pasienter og pårørende. |
| *Pkt. 4 Kommunale tilbud om døgnopphold for øyeblikkelig hjelp* |  |
| *Pkt. 5 Utskrivningsklare pasienter* | Her brukes informasjons*overføring* som begrep. Kanskje er informasjons*formidling* mer passende? |
| *Pkt. 6 Kunnskapsoverføring og informasjonsutveksling* | Kan en mer hensiktsmessig overskrift være «Kunnskaps- og informasjons*utveksling*»? (Dette bør i så tilfelle justeres gjennom hele dokumentet)Mht. kompetansedeling foreslår vi å føye til lenke til [www.mestring.no](http://www.mestring.no) |
| *Pkt. 7 Forskning og utdanning* |  |
| *Pkt. 8 Jordmortjenester*  |  |
| *Pkt. 9 Lokale IKT-løsninger* |  |
| *Pkt. 10 Forebygging* | Forslag til kulepunkt 2 under *bør* beskrive: Samarbeid om lærings- og mestringstilbud (Frisklivstilbud er per definisjon en form for lærings- og mestringstilbud).Spørsmål mht. første kulepunkt: Er dette mer en overskrift?Kanskje kan rekkefølgen i denne listen justeres. Samarbeid om overordnede tiltak bør komme foran mer konkrete tiltak. Samarbeid om helsekompetanse og folkehelse bør løftes opp. |
| *Pkt. 11 Beredskapsplaner og planer for den akuttmedisinske kjeden* |  |
| *Pkt. 12 Utvikling og planlegging av tjenestene* | Denne delen av avtalen er noe vanskelig tilgjengelig. Kanskje kan den struktureres og gjøres tydeligere. En alternativ overskrift kan være *Utvikling av kvalitet i tjenestene*.Avtalen skal være konkret, men innebærer tiltak på ulike nivåer. Eksempelvis nivåene under *Etablere felles samarbeidsaktiviteter.* Forslag til formulering ifm. kulepunkt om helsekompetanse: utvikle helsekompetanse for pasienter og brukere gjennom for eksempel lærings- og mestringstilbud  |
| *Pkt. 13 Barn og unge som mottar tjenester fra begge forvaltningsnivåene* | Punkt 13 bør inkludere hvordan *behandling og oppfølging* for barn og unge koordineres, inkludert lærings- og mestringsvirksomhet. Vi foreslår at dette spesifiseres ifm. kulepunkt 3: hvordan behandling og oppfølging ivaretas og koordineres rundt barn og unge som mottar tjenester fra begge forvaltningsnivåer. |
| **Kapittel 3****Kommentarer til** **«Metode og prosess»**  |  |

[Ved behov for flere rader, sett kurseren i enden av tabellen og trykk *Enter eller plasser kurser i siste rad og trykk tabulatortast for å legge til flere rader*]